《明水寺》
宋代·黎道华

寒日荒荒野外昏，乱山深处访祗园。
一条涧水穿龙洞，十里松阴蔽寺门。
衲子茹蔬惟鹤瘦，吾侪饮酒作鲸吞。
夜阑笑语喧空阔，惊起棲鸦过别村。

作者简介：黎道华，字师俣（《诗家鼎脔》卷下作名师俣，字道华），临川（今属江西）人。道士。出家祥符观。曾受《春秋》一邓名世，学诗于谢逸。与曾艇、僧惠严号临川三隐。事用清同治《临川县志》卷五三。今录诗七首。